पाएं अपने शहर की ताज़ा ख़बरें और फ्री ई-पेपरडाउनलोड करें
पटना। वाकया बिल्कुल फिल्मी है। जेल में बंद तीन कैदी फरार हो गये। खुद तो गये ही एक सिपाही और होमगार्ड के जवान को भी लेते गए। घटना समस्तीपुर जिले के रोसड़ा उप कारा की है। पुलिस ने जिले की सीमा सील कर कैदियों और जवानों की तलाश की जा रही है। भागने वाले कैदियों में एक कुख्यात भी है।
रोसड़ा उप कारा के वार्ड नंबर एक में बीती रात लड्डू पार्टी चली थी। अरुण महतो ने मंगवायी लड्डू मंगवायी थी। अरुण पर कई गंभीर आपराधिक मामले हैं। उसके साथ भागने वाला शशि महतो है। दोनों पर हत्या का आरोप है। तीसरे फरार कैदी कमल मुखिया पर चोरी का मामला है। बताया जाता है कि तीनों ने जेलकर्मियों से सांठगांठ कर लड्डू का इंतजाम किया था। साजिश कर उसमें नशीला पदार्थ मिलाकर उसे वार्ड के दूसरे कैदियों को खिला दिया गया। लड्डू खाने के बाद वार्ड के सभी कैदी गहरी नींद में चले गये।
योजना के अनुसार दूसरे कैदियों के गहरी नींद में चले जाने के बाद तीनों ने वार्ड की खिड़की के रॉड काट डाले और रस्सी के सहारे जेल की चहारदीवारी से निकल गये। साथ में ड्यूटी पर तैनात सिपाही फुलेश्वर पासवान और एक होमगार्ड का जवान भी भाग गयेे। एसपी ने बताया कि वाकया रात दो बजे के आसपास घटी बतायी जाती है। तीन कैदियों और दो जवानों के भागने की बात आज आयी। उसके बाद से ही जगह-जगह छापेमारी की जा रही है। जिले की सीमा को सील कर दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn